**TAPA VALD**

**TAPA NOORUSE TN PARKIMISTASKU JA VENE PÕHIKOOLI LAADIMISESTAKAADI MAHASÕIDU ASFALTEERIMISTÖÖDE NÕUETE TEHNILINE KIRJELDUS**

 Tee omanik tellija: Tapa Vallavalitsus

 Teetööde kirjelduse koostas: Jaanus Annus

 Töid teostatakse: 01.07.19- 31.10.19

10.06.2019

**Olemasolev olukord**

Nooruse tn parkimistasku ja Tapa Vene Põhikooli (VPK) laadimisestakaadi mahasõit asuvad Lääne- Viru maakonnas Tapa linnas vt lisa asendiplaan. Nooruse tn parkimistaskus on kruuskatend, mis on sõidetud auklikuks ja poriseks puuduvad kalded sadevee ärajuhtimiseks.

VPK laadimisestakaadile puudub mahasõit. Kaubaautodel estakaadile manööverdamine ebamugav.

**Üldeesmärk**

Parkimistasku katendi ja mahasõidu ehituse kaudu parandada liiklejate liikumisohutust ning sõidumugavust. Ehitustööde käigus korrastada sõidutee peenrad ja sõiduteega külgnev haljasala ning anda katendile kalded sadevee ärajuhtimiseks.

**Tehnilised näitajad**

Nooruse tn parkimistasku

* parkimistasku pikkus 55m
* katte tüüp asfaltbetoon
* katte laius 2m
* põikkalle

**-**teel 2,0%

-peenral 4%

VPK laadimisestakaadi mahasõit

* mahasõidu laius 8m
* katte tüüp asfaltbetoon
* katte laius 7m
* põikkalla

-teel 2,0%

-peenral 4%

**Plaanilahendus**

Parkimistasku jääb lasteaed „Pisipõnn“ mahasõitude vahelisele alale katte laius on Nooruse tn kogu lõigu ulatuses 2m ja lasteaia aia ja katendi vahele 0,3m haljasala ja VPK mahasõit on kogu estakaadi laiuselt 7m. Tööde käigus jälgida olemasolevate katendite kõrgust.

**Vertikaallahendus**

Pikiprofiil jälgib olemasolevate tänavate vertikaallahendust. Hoovi mahasõitudel arvestada teekatte kõrguslikku kokku viimist olemasoleva kattega.

**Ristprofiilid**

Tänavate kogu ulatuses ühepoolne 2,0% põikkalle valdavas osas haljasala suunas. Nõlvade laius teekatte servast on ette nähtud 0.3m kaugusele, et vältida asfaldi ulatumist nõlva piirile. Teepeenral kasutatakse tihendatud purukruusa fr 0/32. Nõlvade haljastamisel kasutatakse 5cm paksuselt kasvu mulda ja tehakse muruseemne külv.

**Katend**

Teel kasutatakse tüüpkonstruktsioonina ühekihilist 6cm paksust kloriidi kindlat asfaltbetoonkatte AC 12 surf 70/100 20 cm paksusel killustikalusel, mille alla on ettenähtud 20 cm dreenkiht.

* Tihe kuum asfaltbetoon AC 12 surf 70/100 h= 6cm.
* Lubjakivikillustik alus h=20 cm

fr. 16/32 kiilutud fr. 8/16

* Kruus dreenkiht (min f=2m/ööp) h=20 cm
* Teepeenral kasutada kasvumulda h= 5cm

Asfaltsegu koostamisel ja katendi ehitusel juhinduda Maanteeameti peadirektori 23.12.2015 käskkiri nr 0314 „Asfaltist katendite ehitamise juhis“ esitatud nõuetest,. Dreenkiht ja killustikalus tihendada vastavalt kehtivatele normidele.

**Veeviimarid**

Sadevesi juhitakse teelt 2% kaldega haljasalale.

**Liikluskorraldus ehituse ajal**

Ajutise liikluskorralduse ehituse ajal korraldab ehituse peatöövõtja vastavalt tema poolt teostatavate tööde etappidele. Enne tööde algus tuleb ehitajal koostada või tellida ehitusaegne liikluskorralduse projekt. Arvestada olemasoleva liiklussageduse ja oludega. Liikluskorraldus peab vastama juhendile „Liikluskorralduse nõuded teetöödel“. Tänava sulgemise korral juhinduda määrusest nr 3 18 veebruar 2011 „ Tapa valla avalikult kasutatavate teede ja tänavate sulgemise kord“. Ajutine liikluskorraldus kooskõlastada Tapa vallavalitsusega (tee valdajaga).

Ehitustööde korraldamisel tuleb tagada jalakäijate ja liiklusvahendite juurepääs majavaldustele.

**Tehnovõrgud**

Tagada kõigi kommunikatsioonide toimimine ehitustööde ajal. Töötamine kommunikatsioonide kaitsevööndis on lubatud ainult kommunikatsiooni valdaja (volitatud esindaja) kirjaliku tööloa alusel. Enne tööde alustamist kutsuda kohale volitatud esindaja, et täpsustada kommunikatsioonide asukoht ja sügavus.

Kõik kaevetööd ja tagasitäite tihendamised, mis teostatakse olemasolevate kommunikatsioonide läheduses, tuleb teostada ülima ettevaatlikkusega, et ei vigastaks olemasolevaid kommunikatsioone. Kaevetööd kaablikaitsetsoonis on ettenähtud teha käsitsi.

Taotleda Tapa Vallavalitsuselt kaevetööde luba.

**Tehnoloogia**

Tööd tuleb teostada vastavalt Majandus- ja taristuministri 03. 08 2015. a määrusest nr 101 „Tee ehitamise kvaliteedi nõuded“

Kõik tööd peab töövõtja teostama vastavuses heade ehitustavadega ning tegema seda viisil, mis ei kahjusta ümbritsevat sotsiaal- ja looduskeskkonda. Kasutada võib ainult materjale ja tooteid, milliste vastavus on teostatud Teetööde tehnilises kirjelduses kirjeldatud protseduuridega.

Ehitustehnoloogia ja kvaliteet peab vastama Teetööde tehnilisele kirjeldusele ja asjakohastele normidele ning juhenditele, mis on jõus ehitusperioodil.

Taaskasutatav materjal on olemasolevast muldest väljakaevatav pinnas, mis oma omadustelt kõlbab kasutada mulde alumistes kihtides dreenkihi all. Taaskasutatava materjali filtratsioonimoodul on vähemalt 0,5 m/ööpäevas.

Materjali filtratsioonimoodul määrata vastavalt GOST 25584-90. Asfalti freespuru kuulub Tapa Vallavalitsusele, mis laotatakse ja silutakse tellija poolt ettenäidatud teele 5km raadiuses.

**Keskkonnakaitse**

Ehituse töövõtja vastutab ehitusperioodil keskkonnakaitse eest ehitusplatsil ja sellega vahetult piirnevail aladel vastavalt Eesti Vabariigis kehtivatele seadustele ja nõuetele ning Tellija poolt esitatud juhistele. Lisaks tuleb järgida ka Tapa valla poolt kehtestatud jäätmekäitlusnõudeid. Tähelepanu tuleb pöörata ehitustöödel tekkivate jäätmete käitlusele.

Ohtlikud jäätmed tuleb koguda muudest jäätmetest eraldi ning üle anda ohtlike jäätmete käitlemise litsentsi omavale ettevõttele. Ehitusjäätmete käitlemise eest vastutab jäätmete valdaja. Kaevetöödel kaevandatavad ja mittesobivad pinnased tuleb vedada Tellija poolt kooskõlastatud kohta. Peatöövõtja peab koostama kogu ehituse jooksul kasutatava keskkonnakaitsekava.

**Kooskõlastus**

Enne tööde algust taotleda luba/ kooskõlastus kõigilt kommunikatsiooni valdajatelt.

Kohalikud õigusaktid

* Töö teostamist reguleerivad järgmised kohalikud õigusaktid:
* Tapa Vallavolikogu 26.11.2018 määrus nr 44 „Tapa valla kaevetööde eeskiri“.
* Tapa Vallavolikogu 30.05.2018 määrus nr 25 „Tapa valla teede ja tänavate sulgemise maks“.
* Tapa Vallavalitsuse 18.07.2018 määrus nr 10 ,,Tapa valla teede ja tänavate sulgemise kord“.
* Tapa Vallavolikogu 29.10.2018 määrus nr 39 ,,Tapa valla jäätmehoolduseeskiri“.

Eelnimetatud õigusaktid on avalikult kättesaadavad Tapa valla veebilehel www.tapa.ee.

Vastavalt Tapa Vallavolikogu 30.05.2018 määrusele nr 25 § 9 lg 1 p 2 on maksust vabastatud vallavalitsuse tellimusel tehtavatest töödest tingitud sulgemised.

***Tööde mahud/maksumuse tabel:***

|  |  |  |  |  |  |
| --- | --- | --- | --- | --- | --- |
| **Artikli nr** | **Artikkel** | **ühik** | **maht** | **ühiku hind** | **maksumus** |
|  | **Üldised tööd** |  |  |  |  |
| 10202 | load, kindlustused | objekt | 1 |  |  |
| 10205 | Liikluskorraldus | objekt | 1  |  |  |
| 10206 | Tööohutus | objekt | 1 |  |  |
|  |  |  |  |  |  |
| 20101 | **Ehitusobjekti ettevalmistamine** |  |  |  |  |
|  |  |  |  |  |  |
| x | Mõõdistustööd  | objekt | 1 |  |  |
|  |  |  |  |  |  |
|  | **Mullatööd** |  |  |  |  |
| 30101 | Kasvupinnase eemaldamine | m³ | 9 |  |  |
| 30501 | Dreenkiht (h=20cm,min f=2m/ööp) (kaevandamine+ transport+ paigaldus) | m² | 177 |  |  |
| 30103 | Ehituseks sobimatu pinnase kaevandamine | m³ | 10 |  |  |
|  |  |  |  |  |  |
|  | **Katend** |  |  |  |  |
| 40501 | Killustikalus ( fr 16/32) ( h=20cm) kiilutus fr 8/16 | m² | 161 |  |  |
| 43002 | Sõidutee a/b kate (AC 12 surf 70/100 h=7  | m² | 145 |  |  |
| 44501 | Teepeenra kindlustamine purustatud kruusaga fr 0/32 | m² | 17 |  |  |
|  |  |  |  |  |  |
|  | **Muud** |  |  |  |  |
|  | Pikivuugi kruntimine vuugiliimiiga | jm | 78 |  |  |
|  | Kaevukaante tõstmine (teleskoop) | tk |  |  |  |
|  | **Maastikukujundus** |  |  |  |  |
| 90201 | kasvupinnase paigaldamine (h=5cm) muruseemne külv | m² | 3 |  |  |
| **Hind kokku** |  |
| **Käibemaks 20%** |  |
| **Koos käibemaksuga** |  |